

**РЕПУБЛИКА СРБИЈА**

МИНИСТАРСТВО

ЗА РАД, ЗАПОШЉАВАЊЕ, БОРАЧКА

И СОЦИЈАЛНА ПИТАЊА

**Сектор за бригу о породици**

**и социјалну заштиту**

Број: 500-01-2/ 2020-09

Датум :10.03.2020.године

Немањина 22-26

Б е о г р а д

**УСТАНОВАМА СОЦИЈАЛНЕ ЗАШТИТЕ**

**-за директоре-**

На основу члана 23. став 2 Закона о државној управи („Сл.гласник РС“бр.79/2005,101/2007,95/2010,99/2014,47/2018 и 30/2018 др.закон ), а у складу са здравственим препорукама , које установе примењују ради спречавања ширења инфекција за установе социјалне заштите на територији Републике Србије, министар за рад, запошљавања, борачка и социјална питања, доноси следећу

**ИНСТРУКЦИЈУ**

**I**

У складу са тренутном епидемиолошком ситуацијом изазваномвирусом SARS-CoV-2 заразном болешћу, препоручујемо следеће мере:

* Свакодневно проветравање и одржавање хигијене простора и опреме, у коме бораве корисници и запослени, редовно пражњење отпада, коришћење адекватних.заштитних материјала и средстава (рукавице, маске за лице, дезинфекциона средства и др);
* Редовно снабдевање течним сапуном тоалета и трпезарија;
* Увести одговарајуће мере контроле редовног прања руку свих корисника и запослених;
* Појачати контролу и мере заштите додиривање очију,носа и уста неопраним рукама;
* Не размењивати храну и не користити исте чаше и флашице за воду;
* Употребљене папирнате марамице и убрусе одмах одложити у корпу за отпатке;
* Дезинфиковати инструмете и медицински прибор;
* Стерилисати опрему и прибор за медицинске поступке;
* Поштовати процедуре посете корисницима, као и мере ограничења посете корисницима на одељењима за зависне кориснике Г-4,Г-3 и Г-6;
* Одржати едукативне састанке посвећене одржавању личне хигијене и непосредног окружења, као и значају придржавања свих превентивних мера у циљу спречавања и ширења инфекције;
* Препоручити одлагање свих прослава и дружења.

**II**

* Уз ову Инструкцију достављамо Одлуку Владе РС о проглашењу болести COVID-19 изазване вирусом SARS-CoV-2 заразном болешћу, објављену у „Службени гласник РС“ број 23/20 од 10.03.2020.год.

**III**

* Свим запосленима у систему социјалној заштити указује се на обавезу поступања у складу са наведеном Одлуком.

**IV**

* У вези са тачком 3 наведене одлуке потребно је да сви запослени који имају планирана путовања ван територије РС у наредном периоду, да прибаве сагласност овог министартсва за реализацију истих.

**V**

* Ову Инструкцију и Одлуку доставити свим запосленима, објавити на web сајту, као и на oгласној табли установе.

Указујемо да су за реализацију ове Инструкције одговорни директори установа социјалне заштите.

МИНИСТАР

Зоран Ђорђевић